CELEX: 32004D0527
Language: fi
Date: 2004-06-28 00:00:00
Title: 2004/527/EY:Neuvoston päätös, tehty 28 päivänä kesäkuuta 2004, Burkina Fason pyynnöstä liittyä AKT-valtioiden sokeria koskevaan pöytäkirjaan

Avis juridique important

|

32004D0527

2004/527/EY:Neuvoston päätös, tehty 28 päivänä kesäkuuta 2004, Burkina Fason pyynnöstä liittyä AKT-valtioiden sokeria koskevaan pöytäkirjaan  

Virallinen lehti nro L 232 , 01/07/2004 s. 0040 - 0041

 Neuvoston päätös,  tehty  28 päivänä kesäkuuta 2004 , Burkina Fason pyynnöstä liittyä AKT-valtioiden sokeria koskevaan pöytäkirjaan (2004/527/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:(1) AKT-EY-kumppanuussopimuksen(1) AKT-valtioiden sokeria koskevaa pöytäkirjaa nro 3 koskevassa yhteisessä julistuksessa määrätään, että kaikki niiltä sopimuksen osapuolina olevilta Afrikan, Karibian ja Tyynenmeren valtioilta (AKT-valtiot), joita ei ole nimenomaisesti mainittu kyseisessä pöytäkirjassa, tulevat pyynnöt osallistua mainitun pöytäkirjan määräyksiin tutkitaan.(2) Burkina Faso on AKT-EY-kumppanuussopimuksen sopimuspuolena oleva AKT valtio, ja se on marraskuussa 2000 pyytänyt osallistua mainitun pöytäkirjan määräyksiin.(3) AKT-valtiot ilmoittivat  30 päivänä syyskuuta 2002  päivätyssä kirjeessä suostumuksensa Burkina Fason liittymiseen mainitun pöytäkirjan osapuoleksi.(4) Burkina Fason pyynnön tarkastelu on osoittanut, ettei maa ole sokerin nettoviejä eikä pysty harjoittamaan pysyvästi sokerin vientiä.(5) Tämä päätelmä on aiheellista toimittaa kirjeellä Burkina Fasolle,ON PÄÄTTÄNYT SEURAAVAA:Ainoa artiklaBurkina Fason pyyntöä liittyä AKT-EY-kumppanuussopimuksen AKT valtioiden sokeria koskevaan pöytäkirjaan nro 3 ei hyväksytä.Liitteenä oleva kirje lähetetään Burkina Fasolle.Tehty Luxemburgissa  28 päivänä kesäkuuta 2004 . Neuvoston puolesta  Puheenjohtaja M.  Cullen (1) EYVL L 317, 15.12.2000, s. 269.LIITEBrysselissäArvoisa herraMinulla on kunnia viitata  8 päivänä marraskuuta 2000  päivättyyn kirjeeseenne, jossa pyydetään liittymistä AKT-valtioiden sokeria koskevaan pöytäkirjaan. Euroopan yhteisö on tarkastellut pyyntöänne AKT-valtioiden sokeria koskevan pöytäkirjan liitteenä olevan yhteisen julistuksen mukaisesti ja tehnyt sen päätelmän, että Burkina Faso ei voi tällä hetkellä pysyvästi täyttää pöytäkirjan mukaisia velvollisuuksia. Aiemmissa tapauksissa mahdollisuudet täyttää nämä velvollisuudet on määritelty sen perusteella, että kyseinen maa oli sokerin nettoviejä.Sen vuoksi pahoittelen, ettei yhteisö voi hyväksyä Burkina Fason pyyntöä liittyä sokeria koskevaan pöytäkirjaan.Jäljennös tästä kirjeestä lähetetään AKT-valtioiden pääsihteerille.Vastaanottakaa, Arvoisa Herra, korkeimman kunnioitukseni vakuutus. Euroopan unionin neuvoston puolesta